كنيسة رؤساء الملائكه ميخائيل و جبريال بالجيزه اتبنت الكنيسه فى شهر يونيه سنة 1969 فى عهد البابا كيرلس السادس (بابا اسكندريه) البابا رقم 116 من باباوات الاسكندريه فى محافظة الجيزه و سبب بناء الكنيسه دى ان مكنش فى اى كنايس فى محافظة الجيزه كلها غير كنيسه واحده بعيده عن مدافن الاقباط اسمها كنيسة مارمرقس, فقرر الانبا دوماديوس مطران الجيزه وقتها انه يعمل كنيسه هناك و كانت كنيسه واحده صغيره باسم كنيسه الملاك ميخائيل للصلاه على المتوفيين قبل دفنهم بمقابر الاقباط بالجيزه و كان كاهن الكنيسه هو كاهن واحد اسمه القمص دانيال ابراهيم. الكنيسة فى منطقة اسمها دلوقتى ام المصريين قدام مترو ام المصريين ( ضواحى الجيزه ) - الخط التانى لمترو الانفاق, فكر الانبا دوماديوس وقتها انه يكبر الكنيسه لان شعب المنطقه كان كبير فاتبنى بعد كده 4 كنايس على ارض المدافن عشان تبقى فيها 5 كنايس عشان تغطى اعداد المصلين مع الزياده السكانيه و دخول الجيزه فى حيز القاهره الكبرى. الكنيسه حاليا فيها 5 كهنه : القمص يؤانس كمال - القمص ميخائيل جليل - القمص يسى نجيب - القمص جوارجيوس سعيد - القس سرابيون حنا بتخدم الكنيسه مناطق الجيزه و المنيب و ساقيه مكى, و فيها خدمات كتير و اجتماعات و نهضات شهربه و سنويه.